आंटण में तीन जीएलआर, महीनों से नहीं आया पानी
इधर, 8 दिन में पानी की सप्लाई, महिलाओं ने किया एईएन का घेराव
रोहटउपखण्ड क्षेत्र के सांवलता कला ग्राम पंचायत के आंटण गांव में ग्रामीणों को सर्दियों के मौसम में भी पेयजल संकट से गुजरना पड़ रहा है। कहने को तो आंटण गांव के मेघवालों का बास, चोहटे देवासियों की ढाणी में तीन जीएलआर है किंतु वर्तमान में एक भी जीएलआर में पानी नहीं रहा हैं। मेघवालों के बास में विधायक कोटे से निर्मित जीएलआर में उद्घाटन के बाद से आज तक पानी नहीं आया है। ग्रामीणों का कहना है कि यह जीएलआर नाममात्र का जीएलआर है। इसी जीएलआर के कुछ दूरी पर सार्वजनिक टांका निर्मित है इसमें भी पानी का कनेक्शन नहीं है और ही जलदाय विभाग की ओर से इसमें पानी डाला जाता है। गांव के चोहटे के निकट निर्मित जीएलआर में भी कई वर्षों से पानी नहीं आया। ग्रामीणों ने बताया कि इस जीएलआर का कनेक्शन निकट ही बने सार्वजनिक टांके में किया गया है, किंतु इसमें भी आपूर्ति के दौरान नाम मात्र का पानी ही आता है। तीसरा जीएलआर देवासियों की ढाणी में निर्मित है, जो कई वर्षों से पानी नहीं आने के साथ क्षतिग्रस्त हो गया है।
^आंटण गांव में पेयजल आपूर्ति पर्याप्त नियमित नहीं होने से ग्रामीणों को सर्दियों में भी पेयजल किल्लत का समाना करना पड़ रहा है, जीएलआर में पानी नहीं रहा। अधिकारी भी सुनवाई नहीं करते। 5-6 सौ रुपए देकर टैंकर मंगवा रहे है। शिवजीमेघवाल, आंटण
^पानीनहीं होने ग्रामीणों को इधर-उधर भटकना पड़ रहा है। मवेशियों के लिए भी पानी की किल्लत है। उन्हें पानी पिलाने के लिए खाराबेरा जाना पड़ता है। जबरसिंहपूर्व उपसरपंच, आंटण
^आंटणमें रविवार को पेयजल आपूर्ति की थी, पानी पर्याप्त नहीं जा रहा है। मैं खुद जाकर हालात देखकर व्यवस्था सही करवाऊंगा हाल ही में भूरियासनी लाइन पर 20 के करीब अवैध कनेक्शन काटे गए, इससे पेयजल व्यवस्था में सुधार हुआ है। जहां कमी है वहां भी व्यवस्था सही कराएंगे। ओपीभट्ट, एईएन, जलदाय विभाग रोहट
पानी देकर मंगवा रहे टैंकर
गतकई महीनों से जलदाय विभाग द्वारा पेजयल आपूर्ति नियमित एवं पर्याप्त नहीं किये जाने से ग्रामीणों को जोधपुर जिले के खाराबेरा आदि से पैसे देकर पानी के टैंकर मंगवाने पड़ते है। वर्तमान में तालाब नाडी में पानी की मात्रा काफी कम हो जाने से पानी पीने योग्य नहीं रहा। कई पशुपालकों को मवेशियों को पानी पिलाने के लिए निकटवर्ती खाराबेरा मवेशियों को ले जाना पड़ता है।
पानीनहीं रहा, फिर भी कर रहे सफाई
आंटणके चोहटे में बने जीएलआर में कोई कनेक्शन नहीं है। ग्रामीणों ने बताया कि इसमें पानी आये वर्षों हो गये। जबकि जीएलआर पर सफाई की तिथि 2014 लिखी हुई है। जब जीएलआर में कई वर्षों से पानी ही नहीं रहा है तो सफाई का क्या औचित्य है।
रोहट. आंटण गांव के चौंहटे में स्थित जीएलआर में कई वर्षों से पानी नहीं आता है, लेकिन सफाई की तारीख 2014 अंकित।
जैतारण. सहायक अभियंता का घेराव कर खरी-खरी सुनाते मोहल्लेवासी।
जैतारण | जैतारणके वार्ड संख्या 9 में सुबह आठ दिन में एक बार पानी की सप्लाई के चलते खटीकों के बास की महिलाओं ने जलदाय विभाग का घेराव कर सहायक अभियन्ता को खरी खरी सुनाई। महिलाओं ने कहा कि आठ दिन में एक बार जलापूर्ति की जा रही है। जलापूर्ति काफी कम करने के कारण एक दिन में पानी खत्म हो जाता है और शेष दिनों में पानी की किल्लत ही रहती है। महिलाओं ने स्पष्ट शब्दों में कहा कि यदि समय रहते समस्या का समाधान नहीं किया गया तो विभाग के बाहर धरना प्रदर्शन किया जाएगा। काफी समझाइश के बाद वे शांत हुई।
^खटीकोंके बास में 40 वर्ष पहले पाइप लाइन डाली गई तथा इस पर अब पक्के निर्माण हो गए है। खारे पानी के कारण पाइप में पपड़ी जम जाती है जिसके कारण पानी की सप्लाई में रोडा आता है। इस लाइन को अन्य लाइन से जोड़कर समाधान किया जाएगा। मोहनलालटांक, एईएन, जलदाय विभाग जैतारण
रोहट. आंटण गांव के मेघवालों के बास में बना जीएलआर, जिसमें उद्घाटन के बाद पानी नहीं आया एवं आसपास गंदगी का आलम है।
hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva